[pic] | COMISIA COMUNITĂŢILOR EUROPENE |

Bruxelles, 29.7.2009

COM(2009) 420 final

2007/0247 (COD)

AVIZUL COMISIEI

în conformitate cu articolul 251 alineatul (2) paragraful al treilea litera (c) din Tratatul CE cu privire la amendamentele Parlamentului European la poziția comună a Consiliului privind propunerea de directivă a Parlamentului European și a Consiliului de modificare Directivelor 2002/21/CE privind un cadru de reglementare comun pentru rețelele și serviciile de comunicații electronice, 2002/19/CE privind accesul la rețelele de comunicații electronice și la infrastructura asociată, precum și interconectarea acestora și 2002/20/CE privind autorizarea rețelelor și serviciilor de comunicații electronice

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2007/0247 (COD)

AVIZUL COMISIEI

în conformitate cu articolul 251 alineatul (2) paragraful al treilea litera (c) din Tratatul CE cu privire la amendamentele Parlamentului European la poziția comună a Consiliului privind propunerea de directivă a Parlamentului European și a Consiliului de modificare Directivelor 2002/21/CE privind un cadru de reglementare comun pentru rețelele și serviciile de comunicații electronice, 2002/19/CE privind accesul la rețelele de comunicații electronice și la infrastructura asociată, precum și interconectarea acestora și 2002/20/CE privind autorizarea rețelelor și serviciilor de comunicații electronice

1. ISTORICUL DOSARULUI

Procedură

La 13 noiembrie 2007, Comisia a adoptat propunerea de directivă COM(2007) 697 – 2007/0247 (COD) („directiva privind o mai bună legiferare”) pe care a prezentat-o Parlamentului European și Consiliului la 16 noiembrie 2007 pentru a fi adoptată prin procedura de codecizie prevăzută la articolul 251 din Tratatul CE.

Comitetul Economic și Social European și-a dat avizul la 29 mai 2008. Comitetul Regiunilor a adoptat avizul său la 19 iunie 2008.

La 6 noiembrie 2008 Comisia a adoptat, în temeiul articolului 250 din Tratatul CE, o propunere modificată[1] care includea, în totalitate sau parțial, o mare parte dintre amendamentele votate de Parlamentul European în prima lectură în data de 24 septembrie 2008.

În conformitate cu articolul 251 din Tratatul CE, Consiliul a adoptat poziția comună cu privire la propunere la data de 16 februarie 2009[2].

Comisia a adoptat comunicarea sa privind poziția comună a Consiliului la 17 februarie 2009[3].

Parlamentul European a adoptat o poziție în a doua lectură la 6 mai 2009.

2. OBIECTIVUL PROPUNERII COMISIEI

Obiectivul propunerii Comisiei este de a adapta cadrul de reglementarea a comunicațiilor electronice, și anume directiva-cadru[4], Directiva privind autorizarea[5] și Directiva privind accesul[6], pentru a îmbunătăți eficacitatea acestora, a reduce resursele administrative necesare pentru implementarea reglementărilor de natură economică și a facilita și eficientiza accesul la frecvențele radio.

3. OBSERVAțIILE COMISIEI

3.1. Generalități

La 6 mai 2009, Parlamentul European a adoptat în sesiune plenară o serie de amendamente la poziția comună a Consiliului negociate cu Consiliul pentru a asigura adoptarea lor în a doua lectură. Aceste amendamente se referă în esență la:

- în ceea ce privește spectrul: instituirea unei mai mari flexibilități prin introducerea neutralității tehnologice și a serviciilor, în ciuda unor excepții; posibilitatea de a impune exclusivitatea serviciului într-un număr limitat de cazuri; adoptarea de către Parlamentul European și Consiliu a unor programe multianuale pentru politica în domeniul spectrului de frecvențe radio, la propunerea Comisiei asistată de Grupul pentru politica în domeniul spectrului de frecvențe radio; competența de a armoniza benzile de frecvență în cazul în care drepturile urmează să devină comercializabile și scutirea de la obligația inițierii unei noi acordări de drepturi în cazul revizuirii restricțiilor privind drepturile existente.

- întărirea independenței autorităților naționale de reglementare responsabile pentru reglementarea ex-ante a pieței sau pentru soluționarea diferendelor;

- clarificarea suplimentară a cerințelor aplicabile căilor de atac împotriva deciziilor luate de autoritățile naționale de reglementare;

- dispoziții pentru publicarea de către Comisie, în strânsă cooperare cu OAREC, de recomandări cu privire la retragerea și/sau modificarea proiectelor de măsuri propuse de autoritățile naționale de reglementare în ceea ce privește impunerea, modificarea sau retragerea obligațiilor ex ante ale operatorilor;

- garantarea luării unor măsuri, de către autoritățile naționale de reglementare, care să promoveze interesele cetățenilor prin prezervarea drepturilor și libertăților fundamentale ale utilizatorilor finali;

- împuternicirea Comisiei de a adopta măsuri suplimentare de armonizare sub formă de recomandări sau de decizii cu caracter obligatoriu, în cazul în care persistă divergențe cu privire la implementarea măsurilor corective;

- consolidarea prerogativelor autorităților naționale de a impune obligații cu privire la utilizarea în comun a infrastructurii sau a proprietății legate de rețelele de comunicații electronice;

- clarificarea principiilor și obiectivelor care trebuie urmărite de autoritățile naționale de reglementare, în special în ceea ce privește menținerea stimulentelor pentru investiții în noile infrastructuri de rețele, păstrându-se totodată concurența;

- actualizarea și modernizarea dispozițiilor pentru a ameliora neutralitatea tehnologică a cadrului;

- noi dispoziții care stabilesc condițiile și procedura pentru impunerea separării funcționale de către autoritățile naționale de reglementare.

Comisia acceptă amendamentele Parlamentului European, acestea fiind conforme cu obiectivul global și caracteristicile generale ale propunerii.

Comisia a acceptat amendamentul 138 în propunerea sa modificată după prima lectură a Parlamentului European, dar a sprijinit apoi un text reprezentând un compromis între Parlamentul European și Consiliu, care apărea ca o soluție echilibrată. Prin urmare, Comisia poate accepta amendamentul, dar va face tot ce îi stă în putință pentru a facilita un compromis între colegislatori cu privire la acest aspect.

3.2. Propunere modificată

În temeiul articolului 250 alineatul (2) din Tratatul CE, Comisia își modifică propunerea în conformitate cu amendamentele votate de Parlamentul European în sesiunea plenară din 6 mai 2009.

[1] COM(2008) 724 final.

[2] JO C 103E, 5.5.2009, p. 1.

[3] COM(2009) 78 final.

[4] Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru rețelele și serviciile de comunicații electronice (JO L 108, 24.4.2002).

[5] Directiva 2002/20/CE a Parlamentului European și a Consiliului din 7 martie 2002 privind autorizarea rețelelor și serviciilor de comunicații electronice (JO L 108, 24.4.2002).

[6] Directiva 2002/19/CE a Parlamentului European și a Consiliului din 7 martie 2002 privind accesul la rețelele de comunicații electronice și la infrastructura asociată, precum și interconectarea acestora (JO L 108, 24.4.2002).